Elektrijalgratas

**Elektrijalgratas**, tuntud ka kui **elektriratas**, on jalgratas, millele on täiendavaks energiaallikaks paigaldatud elektrimootor. Mootor saab voolu laetavast akust.

## Legaalsus
Elektrirataste suurim lubatud kiirus on Euroopas 25 km/h, Ameerikas aga kuni 45 km/h sõltuvalt asukohamaa seadustest. Samuti on Euroopa suurim lubatud legaalne mootori nimivõimsus piiratud 250 vatiga, Ameerikas aga 750 vatiga. Võimsamaid mudeleid, mis võivad arendada kiirust kuni 80 km/h, nimetatakse elektrimopeedideks ehk e-mopeedideks. Mõnes riigis on elektrirattad kiirelt asendamas tavalisi jalgrattaid ja mootorrattaid.

## Ajalugu
Esimesed patendid elektriratastele väljastati Ameerika ühendriikides 1890. aastatel. Elektrirataste kasutamine sai hoo sisse sajand hiljem, 20. sajandi lõpuaastatel. Hiinas oli 2010. aasta alguseks hinnanguliselt 120 miljonit elektrijalgratast, elektrirataste müük edeneb Hiinas, Indias, USA-s, Hollandis ja Šveitsis. Euroopas on elektrirataste müük kasvu teel: 2007. aastal müüdi 200&nbsp;000 ratast, 2009. aastal 500&nbsp;000 ja 2010. aastal kokku 700&nbsp;000 elektriratast. 2016. aastal müüdi Euroopas ligikaudu 2 miljonit elektriratast.

## Konstruktsioon
Mootorit saab juhtida lihtsalt lüliti kaudu (display), mis asub üldiselt lenksul või raamil. Tavaliselt on need rattad siiski *elekter-nõudmisel* tüüpi, kus mootor aktiveeritakse lenkstangile paigaldatud drosseli abil, ja/või *pedaal-elektriratta* ehk **elektriabi** tüüpi, kus elektrimootori tööd reguleeritakse pedaalide tallamise kaudu. Sellised rattad on varustatud anduriga pedaalitallamiskiiruse või -tallamisjõu või mõlema kindlakstegemiseks - erinevuseks kas tegu on rummu- või keskmootoriga. Mõned rattad on varustatud ka selliste anduritega, mis lülitavad mootori pidurdamisel välja.

## Elektrijalgrattatüübid
Kui jalgrattaid on võimalik valida pea 20 tüübi vahel, mis erinevad geomeetria, konfiguratsiooni ja sihtotstarbe poolest, siis elektrijalgratta tüüpe on keskeltläbi 12. Elektrijalgratta mootoreid saab kategoriseerida kahte gruppi: ühed rattarummusisese mootoriga, teised keskmootoriga. Tihti kasutavad just kallimad ja parema varustusega mudelid keskmootorit, mille ümber ka eraldi rattaraam valmistatud on. Rummumootoriga elektrirattad kasutavad aga rummusisest mootorit, mida on võimalik paigaldada sisuliselt ka tavalisele jalgrattale.

Akudest on enim kasutusse jäänud viimase 30 aasta jooksul liitiumaku. Valikus on kas integreeritud või eemaldatavat aku. Kui viimast varianti on lihtne võtmega lukustada ja rattalt eemaldada, nõuab parema ilmastikukindlusega integreeritud aku selle eemaldamiseks juhtmete lahtiühendamist.

## Galerii

A2B_Ultramotor_jeh.jpg|Mopeedi stiilis A2B Ultramotor
E-Call a Bike Pedelec.jpg|Telefonitsi laenutatavad elektrirattad  Berliinis
Electric assisted bicycle in Japan 5358337867 4aa32aa34e z.jpg|Politsei elektriratas Tokyos
E-bike 34th St jeh.jpg|Numbrimärgiga elektrijalgratas kauba kättetoimetamiseks Manhattanil New Yorgis
M-750x_electric_bicycle.jpg|Kaherattaveoga elektriratas, aku on paigaldatud raami
Qufu - Gogobike - P1060306.JPG|Ostja ootel kolmerattaline elektriratas Hiina rattapoes
Yamato Transport electric bicycle and rearcar, Japan - 27 May 2009.jpg|Elektriratas Jaapanis (2009)


## Märkused

## Välislingid

* Mercedes Benz toob turule nutika elektrijalgratta (inglise keeles) vaadatud 20.06.2012
* BMW kokkupandava elektrijalgratta tutvustus (inglise keeles) vaadatud 20.06.2012